
PËR “HAPJEN E LLOGARISË “PËR FINANCIMIN E PROJEKTIMIT DHE TË NDËRTIMIT TË AKSIT RRUGOR DURRËS – KUKËS – QAFË MORINË””

Në mbështetje të nenit 100 të Kushtetutës, me propozimin e Kryeministrit, Këshilli i Ministrave

V E N D O S I:

Pranë Bankës së Kursimeve të hapet llogaria në lekë dhe në valutë “Për financimin e projektimit dhe të ndërtimit të aksit rrugor Durrës – Kukës – Qafë Morinë”, ku mund të depozitohen kontributet nga individë, shoqëri tregtare apo institucione financiare vendase ose të huaja.
Fondi që do të krijohet, do të përdoret me qëllim financimin e studimit, të projektimit dhe të ndërtimit të aksit rrugor Durrës – Kukës – Qafë Morinë.
Ngarkohet Banka e Kursimeve të kryejë të gjitha veprimet e nevojshme për publikimin e numrit të llogarisë si në lekë, ashtu edhe në valutë, brenda dhe jashtë vendit.
Ministria e Punëve Publike dhe Transportit të marrë të gjitha masat e nevojshme për hartimin e studimit dhe të projekteve të nevojshme për ndërtimin e aksit rrugor Durrës – Kukës – Qafë Morinë.
Ministria e Bashkëpunimit Ekonomik dhe Tregtisë të marrë masat e nevojshme për gjetjen e burimeve të huaja të financimit për studimin, projektimin dhe ndërtimin të aksit rrugor Durrës – Kukës – Qafë Morinë.
Ministria e Financave të nxjerrë udhëzimet e nevojshme për zbatimin e këtij vendimi.
Ky vendim hyn në fuqi menjëherë.

